ЗАПОВЕД

**№ ПО-09-43/ 07.02.2024 г.**

На основание **чл. 62, ал.2** **от Административно - процесуалния кодекс**, във връзка с чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от Комисия по чл. 37в, ал.1 от ЗСПЗЗ, назначена със Заповед № ПО-09-358/01.08.2023г., на Директора на ОД „Земеделие”- гр. Добрич и допълнителни указания до комисиите със Заповед № РД-04—82/02.08.2023г. на Директора на ОД „Земеделие”- гр. Добрич, писмо от ОСЗ Тервел с вх. № заявления с вх. № ПО-09-6/12.01.2024г. и № ПО-09-6-1/12.01.2024г. от ползватели, писма с вх. № РД-12-05-117/29.01.2024г. и № РД-12-05-118/29.01.2024г.. на ОСЗ Тервел, протокол от 01.02.2024г. и доклад на Комисията, за землището на **с. Кочмар ЕКАТТЕ 39127**, общ. Тервел, обл. Добрич.

**И З М Е Н Я М:**

**Заповед № ПО-09-622/10.10.2023г.,** на Директора на Областна дирекция “Земеделие“ гр. Добрич, издадена на основание чл.37в, ал.4 от ЗСПЗЗ, с която са разпределени масивите на ползване за стопанската **2023/2024г**. **за землището на с. Кочмар ЕКАТТЕ 39127**, общ. Тервел, обл. Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на полването, **поради констатирана явна фактическа грешка, състояща се в неправилно разменяне на фирмите на двама ползватели в споразумението, довело до несъответствие в данните, касаещи ползваните площи.**

След изменението на заповедта, **да се чете следното:**

**За ползвател ЕТ „СИМЕКС – РОСЕН СИМЕОНОВ“ площ на имоти, ползвани на правно основание 524,702 дка.**

**За ползвател „СИМЕКС АГРО“ ООД площ на имоти, ползвани на правно основание 343,158 дка.**

Промяната е извършена в приложение към споразумението, което е неразделна част от заповедта.

В останалата си част Заповед **№ ПО-09-622/10.10.2023г. и споразумението, като неразделната част от нея,** остават непроменени.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Тервел, кмета на с. Кочмар и кмета на община Тервел.

**инж. ДЕСИСЛАВА ИВАНОВА**

*Директор ОД “Земеделие*